Guido, Dei gracia Senonensis archiepiscopus . . . . . . . . . . Inde est . . . . . . universis, presentibus pariter et futuris, notum fieri volumus quod canonicis quos in ecclesia de Sancto-Petro de Sancto-Juliano-de-Saltu instituimus, ad supplementum servitii divini in eadem ecclesia et in ecclesia Sancti-Juliani celebrandi, condonavimus ecclesiam de Domaz perpetuo possidendam, salvo jure pontificali et archidiaconi Senonensis et decani; ita siquidem quod prefati canonici sibi in eadem ecclesia presbiterum eligent, eumque nobis, vel successoribus nostris, presentabunt; et, cum ibi institutus fuerit presbiter, inde amoveri non poterit, nisi de licentia nostra vel successorum nostrorum. Quod ut ratum maneat et inconvulsum, presentem cartam notari fecimus et sigilli nostri auctoritate muniri. Actum, anno incarnati Verbi Mº Cº XCº tercio, Datum per manum magistri Petri, cancellarii.